Author: user

จดหมายข่าว
งานพัฒนาและจัดเก็บรายได้
กองคลัง เทศบาลตำบลหน้าสตน

ฉบับที่ 1

ประชาสัมพันธ์หลักเกณฑ์และวิธีการชำระภาษี ประจำปี 2559
ประ

ประจำเดือน มกราคม
ประจำปีงบประมาณ 2559

ภาษีโรงเรือนและที่ดิน
ง

หมายถึง ภาษีที่จัดเก็บจากโรงเรือน หรือสิ่งปลูกสร้างอย่างอื่น ๆ กับที่ดินซึ่งใช้ต่อเนื่องกับโรงเรือน หรือสิ่งปลูกสร้าง
1. การยื่นแบบแสดงรายการเพื่อเสียภาษี
1.1 ผู้รับการประเมิน (เจ้าของทรัพย์สิน) จะต้องยื่นแบบ ภ.ร.ด.2 ภายในวันที่ 28 กุมภาพันธ์ ของทุกปี
1.2 เมื่อพนักงานเจ้าหน้าที่ได้รับแบบพิมพ์ ภ.ร.ด.2 จากผู้รับประเมินแล้ว จะตรวจสอบความถูกต้อง และประเมินภาษีโรงเรือนและที่ดิน ภายใน 30 วัน นับแต่วันที่ได้รับแบบพิมพ์ ภ.ร.ด.2
1.3 กรณีที่พนักงานเจ้าหน้าที่ตรวจสอบแล้ว เห็นว่ามีความจำเป็นให้ผู้รับประเมินแสดงรายการเพิ่มเติม ละเอียดยิ่งขึ้น หรือเรียกให้นำพยานหลักฐานมาสนับสนุนข้อความในรายการนั้น ผู้รับประเมินต้องรีบดำเนินการ ภายใน 10 วัน นับถัดจากวันที่ได้รับแจ้งการประเมิน
2. การชำระเงินภาษี
เมื่อผู้รับประเมิน (เจ้าของทรัพย์สิน) ได้รับใบแจ้งการประเมินค่าภาษี (ภ.ร.ด.8) จะต้องชำระค่าภาษี ณ กองคลัง สำนักงานเทศบาลตำบลหน้าสตน ภายใน 30 วัน นับถัดจากวันที่ได้รับแจ้งการประเมิน
3. การอุทธรณ์ภาษี
กรณีที่ผู้รับประเมิน ไม่พอใจในการประเมินค่าภาษี ให้ยื่นคำร้องต่อเจ้าพนักงานผู้มีอำนาจ ภายใน 15 วัน นับแต่วันที่ได้รับแจ้งการประเมิน (ภ.ร.ด.8) หากผู้รับประเมินไม่ยื่นคำร้อง (ภ.ร.ด.9) ภายในกำหนด จะหมดสิทธิ์ที่จะให้พิจารณาการประเมินใหม่
4. อัตราค่าภาษีโรงเรือนและที่ดิน
ผู้รับประเมิน จะต้องเสียค่าภาษีในอัตรา ร้อยละ 12.5 ของค่ารายปี
5. การไม่ยื่นแบบและชำระภาษีภายในกำหนด
5.1 ผู้ใดละเลยไม่ยื่นแบบแสดงรายการภายในกำหนด มีความผิดระวางโทษ ปรับไม่เกิน 200 บาท เจ้าพนักงานมีอำนาจประเมินย้อนหลังได้ไม่เกิน 10 ปี
5.2 กรณียื่นแบบไม่ถูกต้อง หรือไม่บริบูรณ์ พนักงานเจ้าหน้าที่มีอำนาจประเมินย้อนหลังได้ไม่เกิน 5 ปี
5.3 กรณีที่ผู้รับประเมิน ไม่ชำระค่าภาษีภายในระยะเวลาที่กำหนดจะต้องเสียเงินเพิ่ม ดังนี้
1) ค้างชำระไม่เกิน 1 เดือน นับแต่วันพ้นกำหนด ให้เพิ่ม ร้อยละ 2.5 ของค่าภาษีที่ค้าง
2) ถ้าเกิน 1 เดือน แต่ไม่เกิน 2 เดือน ให้เพิ่ม 5 ของค่าภาษีค้าง
3) เกิน 2 เดือน แต่ไม่เกิน 3 เดือน ให้เพิ่ม ร้อยละ 7.5 ของภาษีค้าง
4) ถ้าเกิน 3 เดือน แต่ไม่เกิน 4 เดือน ให้เพิ่ม ร้อยละ 10 ของค่าภาษีค้าง

ขั้นตอนการยื่นแบบและการชำระภาษีโรงเรือนและที่ดิน

ภาษีป้าย

หมายถึง ป้ายแสดงชื่อ ยี่ห้อหรือเครื่องหมายที่ใช้ในการประกอบการค้า หรือประกอบกิจการอื่น ๆ เพื่อหารายได้หรือโฆษณาการค้า หรือกิจการอื่นเพื่อหารายได้ ไม่ว่าจะแสดงหรือโฆษณาการค้า หรือกิจการอื่นเพื่อหารายได้ ไม่ว่าจะแสดงหรือโฆษณาไว้ที่วัตถุใด ๆ ด้วยอักษร ภาพ หรือเครื่องหมายที่เขียน แกะสลัก จารึก หรือทำให้ปรากฏด้วยวิธีอื่น
1. การยื่นแบบแสดงรายการเพื่อเสียภาษี
การยื่นแบบแสดงรายการ เพื่อเสียภาษีผู้เป็นเจ้าของป้าย หรือผู้ครอบครองป้ายจะต้องยื่นแบบ ภ.ป.1 ภายในวันที่ 31 มีนาคมของทุกปี กรณีติดตั้งป้ายใหม่ หรือเปลี่ยนแปลงข้อความป้าย จะต้องยื่นแบบ ภ.ป.1 ภายใน 15 วัน นับแต่วันที่ติดตั้งใหม่ หรือที่เปลี่ยนแปลงข้อความของป้ายใหม่
2. การชำระเงินค่าภาษี
2.1 ผู้เป็นเจ้าของป้าย หรือผู้ครอบครองป้ายต้องชำระค่าภาษี ภายใน 15 วัน นับแต่วันที่ได้รับการแจ้งประเมิน
2.2 กรณีที่เจ้าของป้ายยื่นแบบ (ภ.ป.1) แสดงรายการไว้ถูกต้องครบถ้วน และพนักงานเจ้าหน้าที่ได้ตรวจสอบแล้ว แล้วถูกต้องจะแจ้งการประเมิน และชำระภาษีในวันที่ยื่นแบบฯ ได้
3. อัตราค่าภาษีป้าย
ป้ายประเภทที่ 1 หมายถึง ป้ายที่มีอักษรไทยล้วน ให้คิดอัตรา 3 บาทต่อ 500 ตาราเซนติเมตร
ป้ายประเภทที่ 2 หมายถึง ป้ายที่มีอักษรไทยปนอักษรต่างประเทศ หรือปนกับภาพ และเครื่องหมายอื่น ให้คิดอัตรา 20 บาทต่อ 500 ตารางเซนติเมตร
ป้ายประเภทที่ 3 หมายถึง (ก) ป้ายที่ไม่มีอักษรไทย ไม่ว่ามีภาพ หรือเครื่องหมายใด ๆ หรือไม่ หรือ (ข) ป้ายที่มีอักษรไทยบางส่วน หรือทั้งหมดอยู่ใต้ หรือต่ำกว่าอักษรต่างประเทศ ให้คิดอัตรา 40 บาทต่อ 500 ตารางเซนติเมตร เมื่อคำนวณพื้นที่ของป้ายแล้วถ้ามีอัตราต่ำกว่าป้ายละ 200 บาท ให้เสียภาษีป้ายละ 200 บาท
4. การไม่ยื่นแบบ และชำระภาษีเกินกำหนดระยะเวลา
- ผู้เป็นเจ้าของป้ายรายใดไม่ยื่นแบบภายในกำหนด จะต้องเสียเงินเพิ่มอีก ร้อยละ 10 ของค่าภาษี
- ผู้เป็นเจ้าของป้ายรายใดไม่ชำระเงินค่าภาษีภายในกำหนด จะต้องเสียเงินเพิ่มอีก ร้อยละ 2 ต่อค่าภาษี
- ผู้มีหน้าที่เสียภาษี จะต้องแสดงหลักฐานการเสียภาษีป้ายไว้ ณ ที่เปิดเผยในสถานประกอบการค้า หรือสถานประกอบกิจการ

ขั้นตอนการยื่นแบบและชำระภาษีป้าย

ภาษีบำรุงท้องที่

หมายถึง ที่ดินที่ต้องเสียภาษีที่เก็บจากที่ดินทุกประเภท ที่ดินว่างเปล่า หรือที่ดินที่มีสิ่งปลูกสร้าง และไม่ว่าจะใช้เพาะปลูก เลี้ยงสัตว์ หรืออยู่อาศัยให้ผู้อื่นเช่า หรือใช้ประโยชน์เองก็ตาม ที่ดินที่ต้องเสียภาษีบำรุงท้องที่นั้น นอกจากพื้นที่ที่ดินทั่วไปแล้ว ยังหมายความรวมถึง พื้นทีที่เป็นภูเขา และแม่น้ำด้วย
1. การยื่นแบบแสดงรายการเพื่อเสียภาษี
ให้เจ้าของที่ดินซึ่งมีหน้าที่เสียภาษี ยื่นแบบแสดงรายการเพื่อเสียภาษี (ภ.ท.บ.5) ณ กองคลัง สำนักงานเทศบาลตำบลหน้าสตน ทุกรอบระยะเวลา 4 ปี กรณีบุคคลใดเป็นเจ้าของที่ดินขึ้นใหม่หรือจำนวนเนื้อที่ดินเดิม เปลี่ยนแปลง ให้เจ้าของที่ดินยื่นแบบแสดงรายการที่ดินภายใน 30 วัน นับถัดจากวันที่เป็นเจ้าของที่ดินขึ้นใหม่ หรือจำนวนเนื้อที่ดินได้มีการเปลี่ยนแปลง
2. การชำระเงินค่าภาษี
ผู้มีหน้าที่เสียภาษี จะต้องชำระเงินค่าภาษีบำรุงท้องที่ ภายในวันที่ 30 เมษายนของทุกปี
3. การไม่ยื่นแบบและชำระภาษีภายในกำหนด
กรณีที่ผู้เสียภาษี ไม่ยื่นแบบภายในระยะเวลาที่กฎหมายกำหนด จะต้องเสียเงินเพิ่มอีก ร้อยละ 10 ของจำนวนเงินค่าภาษี
กรณีที่ผู้เสียภาษี ไม่ชำระภาษีภายในระยะเวลาที่กฎหมายกำหนด จะต้องเสียเงินเพิ่มอีกร้อยละ 2 ต่อเดือน ของจำนวนเงินค่าภาษี
หลักฐานที่จะต้องนำไปชำระภาษี (ภาษีโรงเรือนและที่ดิน ภาษีป้าย ภาษีบำรุงท้องที่)
1. หลักฐานแสดงความเป็นเจ้าของกรรมสิทธิ์ในทรัพย์สิน เช่น
- โฉนดที่ดิน น.ส.3, น.ส.2, ส.ค.1 หรืออื่น ๆ (กรณีเสียภาษีบำรุงท้องที่)
- ใบอนุญาตปลูกสร้าง, สำเนาทะเบียนบ้านหลักฐานการซื้อขายหรือจดทะเบียนกรรมสิทธิ์(ถ้ามี) หรือหลักฐานอื่น ๆ แสดงความเป็นเจ้าของกรรมสิทธิ์ในสิ่งปลูกสร้าง (กรณีเสียภาษีโรงเรือนและที่ดิน)
- ภาพถ่าย หรือรูปแบบขนาดความกว้างยาว และลักษณะข้อความของป้าย (กรณีเสียภาษีป้าย)
2. ใบเสร็จรับเงินครั้งสุดท้ายที่เคยชำระภาษี
3. สำเนาทะเบียนบ้านและสำเนาบัตรประจำตัวประชาชน หรือบัตรข้าราชการ รัฐวิสาหกิจ
4. หนังสือแจ้งเตือนให้ยื่นแบบและชำระภาษีจากสำนักงานเทศบาลตำบลหน้าสตน
5. การชำระภาษีอาจชำระโดย
- เงินสด , ธนาณัติ , แคชเชียร์เช็ค สั่งจ่ายในนาม เทศบาลตำบลหน้าสตน

ขั้นตอนการยื่นแบบและชำระภาษีบำรุงท้องที่